《送大理寺丞孙习之疾愈回南京》
明代·夏原吉

圣主仁明慎五刑，伏伽重起作廷平。读书读律谋猷富，无党无偏谳议精。

抱疾经时淹北邸，承恩此日去南京。愿言更广平友政，勿使于张独擅名。

作者简介：（1366—1430）明江西德兴人，迁湖广长沙府湘阴，字惟哲。洪武二十三年举人。入太学，擢户部主事。永乐初进尚书，主持浙西、苏、松治水事。布衣徒步，日夜经划。七年，兼摄行在礼部、兵部、都察院事。十九年，以谏帝北征沙漠，系狱。二十二年，成祖死，仁宗即位，获释。累进太子少保、兼少傅，尚书如故。宣宗即位后，以旧辅益亲重。汉王高煦反，原吉与杨荣劝帝亲征平叛。宣德五年，卒官。历事五朝，外掌度支，内预机务，为政能持大体。卒谥忠靖。有《夏忠靖公集》。